अच्छा। तुम तैयार हो?
"ह" और "ज"
मेरे पीछे दोहराओ। मैं, जेनी गिब्स...
मैं, जेनी गिब्स...
...वादा करती हूँ कि मैं डांसिग स्कूल कभी नहीं, कभी भी नहीं जाऊँगी।
मैं, हैरिएट...
मैं बोल लूँगी। मैंने ही तो लिखा है।
मैं, हैरिएट एम. वेल्श, वादा करती हूँ कि मैं डांसिंग स्कूल कभी नहीं, कभी भी नहीं जाऊँगी।
अब तुम लोग हाथ मिला सकते हो।
हाँ।
मैं अब इस कसम को अटूट घोषित करता हूँ।
डांसिंग स्कूल कोई नहीं जाएगा।
कभी नहीं, कभी भी नहीं!
छू लिया, अब तुम्हारी बारी!
बहुत साल पहले, मैंने ये कसम बनाई थी
ताकि मैं और जेनी कभी भी वैसी "सुशील लड़कियाँ" ना बनें
जैसी हमारी माँएँ हमें बनाना चाहती थीं।
तब से, हमारी माँएँ हमें तोड़ने के लिए हर संभव प्रयास कर चुकी हैं।
भाषण देना।
तुम बड़ी हो रही हो,
और इस ख़ूबसूरत विकास का एक ज़रूरी हिस्सा डांस करना सीखना है।
दोषी महसूस करवाना।
मेरी चिंता मत करो।
मुझे कोई फ़र्क नहीं पड़ता कि मैं वह इकलौती माँ होऊँगी
जिसकी बेटी डांस के मामले में एकदम निखट्टू होगी।
-रिश्वत देना। -एक पिल्ला किसे चाहिए?
पप्पी वर्ल्ड पत्रिका
दोहरी टीम बनाना।
ये हमेशा से ऐसे ही होता आया है।
युवतियाँ डांसिग स्कूल जाती हैं।
कभी नहीं!
कई सालों तक, इस कसम ने हमें पूरी तरह एकजुट रखा।
इसने हमें चुभने वाली जुराबों और ऊँची एड़ी वाले जूतों से बचा कर रखा,
पर इस साल इसने हमारी दोस्ती को लगभग तोड़ ही दिया।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"कसम खाकर आशा करती हूँ डांस नहीं करूँगी"
हैरिएट द स्पाई
लुइस फ़िट्ज़्ह्यू की पुस्तक पर आधारित
यह सब उस समय शुरू हुआ जब मैंने अपने लगातार 2022वें
मेयोनीज़ के साथ टमाटर वाले सैंडविच का टुकड़ा मुँह में डाला।
ओह, मेरी जान।
यह कितना मज़ेदार है।
हैरिएट। आशा है हम बहुत ज़्यादा शोर नहीं कर रहे।
तुम्हारे पिता और मैं बस थोड़ा वॉल्ट्ज़ डांस का मज़ा ले रहे थे।
कितना मज़ा आता है।
-तुम हमारे साथ डांस करना चाहोगी? -यह सीखना बहुत आसान है। तुम बस...
अँ-हँ। मुझे पता है बात कहाँ जा रही है। और एक हज़ारवीं बार,
मैंने कसम खाई है कि मैं कभी डांसिग स्कूल नहीं जाऊँगी।
पता है, यह केवल डांस करना नहीं है।
इससे तुम शिष्टाचार और मुद्रा भी सीखोगी।
तुम्हारे चलने के तरीके को देखकर मुझे चिंता होती है, हैरिएट।
तेज़, ऐसे चलती हूँ मैं। तेज़।
-और देखो तुमने कपड़े कैसे पहने हैं। -तो?
लोग सोचेंगे मेरी बच्ची आवारा है।
बिटिया, यह सच में मज़ेदार है।
या, कम से कम, इतना हंगामा करने वाली बात तो बिल्कुल नहीं है।
इस साल तुम नहीं बच सकतीं।
ये हमेशा से सोचते आए हैं ये बहुत प्यारे हैं।
डांसिग स्कूल?
कृपया मुझे एक बार फिर से बताओ वहाँ जाने से दुनिया क्यों ख़त्म हो जाएगी।
क्योंकि मुझे छोटे-छोटे कपड़ों, तंग जुराबों और जूतों से नफ़रत है।
उनमें मुझे अटपटा महसूस होता है।
और शनिवार तो जासूसी के लिए सबसे ख़ास दिन होता है,
और एक जासूस कभी डांसिग स्कूल नहीं जाएगा।
पर वे जाएँगे।
हैरिएट, तुम जासूस क्यों बनीं?
एक लेखिका बनने के लिए।
तो एक अच्छी लेखिका बनने के लिए, तुम्हें सब कुछ देखना और जानना चाहिए,
जिसमें डांस करना भी शामिल है।
इससे बेहतर मैं ज़मीन ना चाट लूँ।
मैं कितनी हसीन महसूस कर रही हूँ।
देखो, तुम डांसिंग स्कूल के बारे में अपनी माँ से लड़ने में कितना समय और शक्ति बरबाद करती हो।
वहाँ चले जाना ज़्यादा आसान नहीं होगा?
क्या पता? अगर तुम्हारा वहाँ ठीक से जमा नहीं तो तुम्हें शायद वापस जाना ही ना पड़े।
रुको, तो तुम डांसिग स्कूल जाना चाहती हो?
बस एक लैसन।
मेरी पूरी बात सुनो।
हम क्लास में जाएँगे, और तुम उसमें गड़बड़ करने की कोई बढ़िया योजना सोचना।
आख़िर तुम एक पागल वैज्ञानिक हो।
मैं एक सामान्य वैज्ञानिक हूँ।
बेशक़। बात तो यह है कि हमें निकाल दिया जाएगा
और सारी घटना इतनी बड़ी मुसीबत बनेगी
कि हमारी माँएँ डांसिग स्कूल का विचार हमेशा के लिए त्याग देंगी।
तो तुम एक असंतुलित तत्व, जैसे सिरके को मिलाना चाहोगी
एक संतुलित तत्व, जैसे बेकिंग सोडा में।
बिल्कुल सही।
नहीं कर सकती।
क्या? क्यों?
हमने डांसिंग स्कूल कभी नहीं, कभी भी नहीं जाने की कसम खाई थी।
बस केवल एक लैसन की बात है।
अगर कसम तोड़ो तो उसकी कीमत चुकानी पड़ती है।
देखो, अगर कसमों को तोड़ा नहीं जाना चाहिए,
तो उलटी-कसमें क्यों बनाई गईं?
एक, दो, तीन। एक, दो, तीन।
हमारे माँ-बाप मिले हुए हैं। मेरे वालों ने अभी यह करके दिखाया था।
एक, दो, तीन।
ओह, हैरिएट, तुम्हें यहाँ देखकर ख़ुशी हुई। श्री गिब्स और मैं बस थोड़ा वॉल्ट्ज़ डांस कर रहे थे।
तुम दोनों लड़कियाँ हमारे साथ करना चाहोगी?
आ जाओ, जेनी। अब तो तुम्हें कुछ कलाएँ सीख ही लेनी चाहिए।
एक, दो, तीन।
ठीक है, बस कीजिए। मैं डांसिग स्कूल जाऊँगी।
यह चुभ रही है। चुभ क्यों रही है? यह चीटियों से बनी है क्या?
मुझे एक सजावटी कुत्ते जैसा महसूस हो रहा है।
यह मेरी ज़िंदगी का सबसे बुरा दिन है।
यह सब जल्दी ख़त्म हो जाएगा। तुम उलटी-कसम खाने के लिए तैयार हो?
स्कूल डांसिंग जाऊँगी कभी नहीं, कभी भी नहीं करती हूँ वादा, वेल्श एम.हैरिएट, मैं।
स्कूल डांसिंग जाऊँगी कभी नहीं, कभी भी नहीं करती हूँ वादा, गिब्स जेनी, मैं।
हमारी पहली उलटी-कसम। मुझे चक्कर आ रहे हैं।
ऐसे है जैसे किसी ने खुर लगा दिए हों। ये पहन कर कौन चल सकता है?
ओह, सही है।
किसने कहा तुम मुझे देख सकती हो?
चुप हो जाओ, बच्चों!
मैं हूँ श्री डुबोआ, तुम्हारा डांस टीचर।
तुम्हारा नाम क्या है?
हैरिएट एम. वेल्श।
मुश्किल काम पसंद हैं मुझे।
अपने कंधे ढीले छोड़ो।
तुमने हाथ बहुत नीचे रखा है।
पैरों में कंधों जितनी दूरी रखो।
बहुत बढ़िया, मिस हॉथोर्न।
यह मुद्रा है और यह आपके बारे में बहुत कुछ कहती है।
एक व्यक्ति की मुद्रा देखकर, मैं आपको बहुत कुछ बता सकता हूँ।
उनका आत्मविश्वास, क्षेणी, करुणा, स्वभाव...
उन चीज़ों की सूची जल्दी बन जाएगी जो किसी व्यक्ति की अच्छी मुद्रा से पता नहीं चलतीं।
मिस वेल्श, सीधी खड़ी हों। आप कुबड़ी नहीं हैं।
मैं मजबूर हूँ। पिंकी का कद बहुत छोटा है। मुझे झुकना पड़ रहा है।
बहुत अच्छे, मिस गिब्स।
यह कर क्या रही थी? मुस्कुरा क्यों रही थी?
तब मुझे समझ आया कि यह उसकी योजना का हिस्सा होगा।
बेशक़। टीचर के पसंदीदा बन जाओ,
उनका भरोसा जीतो, और फिर अंदर से वार करो।
कुछ ही समय की बात थी।
एक, दो, तीन। एक, दो, तीन।
समस्या यह थी, जेनी की योजना में बहुत समय लग रहा था।
जेनी।
हैरिएट!
-क्या? -तुम्हारा पैर मेरे पैर पर है।
मिस वेल्श।
मेरी पीठ सीधी है।
आप ताल से तेज़ चल रही हैं। श्री व्हाइटहेड के पीछे-पीछे चलिए।
यह सब इन दस्तानों के कारण है।
इनसे मेरे हाथों में खुजली हो रही है और वह मेरे पैरों तक पहुँच रही है।
रुकिए!
आप अपने दस्ताने बिल्कुल नहीं उतारेंगी।
पर जो खुजली हो रही है, उसका क्या?
ये आपके आराम के लिए नहीं हैं, मिस वेल्श।
ये आपके पार्टनर के गंदे, पसीने और कीटाणुओं से भरे हाथों से आपकी सुरक्षा के लिए हैं।
जामुनी जुराबें, मैं तुम्हारा पार्टनर ले रही हूँ।
मैं अब एक मिनट भी और बरदाश्त नहीं कर सकती।
योजना क्या है?
पता नहीं कैसे समझाऊँ।
-तो योजना बहुत पेचीदा है। -मुझे डांसिंग पसंद आ रही है।
नहीं, तुम्हें नहीं पसंद।
हाँ, पसंद है।
-पर तुम हमेशा इसे नापसंद करती थीं। -क्योंकि मैंने कभी करके नहीं देखा था।
मिस वेल्श, तुरंत अपने पार्टनर के पास वापस जाएँ।
-आओ, पिंकी। -पर मुझे आगे चलना है।
तो चलो फिर। उस तरफ़।
जेनी। तुम कसम के बारे में सही थीं। उसे तोड़ना...
पीछे घूमो, पीछे घूमो!
...बहुत बड़ी ग़लती थी। मैं उसे फिर से बहाल करना चाहती हूँ। क्यों ना हम एक और उलटी...
देख कर चलो कहाँ जा रहे हो।
पर तुमने अपनी ओर देखने को मना किया था।
एक उलटी-उलटी-कसम। चलो एक उलटी-उलटी-कसम खाएँ।
नहीं। मुझे ख़ुशी है हमने वह कसम तोड़ दी।
नहीं तो मैं कभी डांस करके नहीं देखती।
पर... यहाँ आओ, तुम।
मिस वेल्श!
तुम आगे चल रही हो, पीछे नहीं जैसा कि युवा लड़कियों को करना चाहिए।
क्या? केवल लड़के आगे चल सकते हैं? क्यों?
हमेशा से ऐसा ही होता आया है क्योंकि लड़के ज़्यादा बड़े और ज़्यादा शक्तिशाली होते हैं।
पर यह मुझसे दोगुनी बड़ी है।
तुम बड़े हो जाओगे।
आप मेरे पिता से नहीं मिले हैं।
यह तो ठीक नहीं है। लड़कियाँ भी आगे चल सकती हैं।
है ना, जेनी?
अच्छा, तो उस समय मैं जेनी पर निर्भर नहीं कर सकती थी।
पर जब वह देखेगी जो मैं करने वाली थी, वह मेरा साथ ज़रूर देगी।
चलो, सब लोग, जो चाहे करो। कोई नियम नहीं हैं।
लड़कियाँ आगे चल सकती हैं और तुम्हें किसी पार्टनर की ज़रूरत नहीं है,
और तुम्हें ये छाले भी नहीं चाहिए!
यह बकवास तुरंत बंद करो।
यह बकवास नहीं है, श्री डुबोआ। यह क्रांति है!
परंपराओं की बेड़ियाँ उतार फेंको। स्वयं को व्यक्त करो।
बेथ एलन, तुम जानती हो तुम यह करना चाहती हो।
पिंकी?
तुम्हारा हाथ वहाँ नहीं जाना चाहिए, श्री व्हाइटहेड। इसे तुरंत जाकर धोओ।
जेनी?
स्पोर्ट, मुझे तुम्हारी मदद चाहिए।
अरे, इस समय मेरा अभ्यास चल रहा है।
पर मुझे कसमों के संरक्षक की ज़रूरत है।
एक क्षण।
कोच, मुझे शौचालय जाना है।
ए, आ जाओ। कसमों की किताब मेरे लॉकर में है।
वह यहाँ नहीं है। तुमने कहा था यहीं है।
गुप्त खाना। क्या बात है।
अच्छा, स्पोर्ट, सुनो।
मैंने एक उलटी-कसम खाई और वह बहुत बड़ी ग़लती थी।
-और अब मुझे पता करना... -स्पोर्ट, वापस आओ।
मुझे अभ्यास के लिए वापस जाना होगा।
अरे, कुछ काम की चीज़ मिली?
नहीं।
तुम्हारा गवाह कौन था जब तुमने वह उलटी-कसम खाई थी?
उलटी-कसमों में गवाहों की ज़रूरत नहीं होती। होती है क्या?
हाँ, होती है। पन्ना नंबर 27, अनुच्छेद चार, खंड बी।
स्पोर्ट, बचाव करो!
जेनी।
स्पोर्ट, तुम यहाँ क्या कर रहे हो?
हमें बात करनी होगी।
"हर कसम की तरह, उलटी-कसम खाने के समय भी एक गवाह होना चाहिए।
बिना गवाह के, वह कसम अमान्य है। इसलिए..."
हमारी उलटी-कसम अमान्य थी।
हाँ। कोई डांसिग स्कूल नहीं। कभी नहीं, कभी भी नहीं।
-पर हम शुरू कर चुके हैं। -तुम्हें उससे निकलने का तरीका खोजना होगा।
मैं कहती हूँ हम अंदर जाते हैं, खूब हंगामा करते हैं और हमेशा के लिए बाहर निकाले जाते हैं।
इस तरह वह कसम फिर कभी ख़तरे में नहीं पड़ेगी।
या हम अभी यहाँ वह उलटी-कसम दोबारा खा सकते हैं, स्पोर्ट को अपना गवाह बनाकर।
नहीं, अगर हमने ऐसा किया तो हम एक ऐसे नियम का समर्थन करेंगे जो कहता है लड़कियाँ आगे नहीं चल सकतीं।
क्या तुम सच में यही चाहती हो?
ठीक है। कसम तो कसम होती है।
मिस वेल्श, मैं आपके बदले रवैये की सराहना करता हूँ।
तो क्या योजना है?
पिंकी से कहो तुम्हें डांस के लिए पूछे।
पिंकी, मुझे डांस के लिए पूछो।
-ठीक है। रुको, क्या यह कोई चाल है? -पिंकी!
मेरे साथ यह डांस करोगी?
मुझे ख़ुशी होगी।
उसने डांस के आनंद के सामने घुटने टेक दिए हैं। सब हमेशा यही करते हैं।
अब क्या?
ये वापस पहनो!
कीटाणु।
अशिष्टता!
वीभत्सता!
मुझे पता था यह एक चाल है।
तुम दोनों। निकलो।
तुमने उनका चेहरा देखा?
अरे, क्रीम रोल खाने चलना है?
मेरा जासूसी का काम शाम चार बजे से पहले शुरू नहीं होगा।
क्या डांस सच में इतना बुरा है?
या यह सिर्फ़ इसलिए बुरा है क्योंकि तुम इसमें बुरी हो और मैं अच्छी हूँ?
यह कई कारणों से बुरा है,
लेकिन सबसे ज़्यादा इसलिए क्योंकि लड़कियों को लड़कों के पीछे चलना पड़ता है।
तुम यह कैसे स्वीकार कर सकती हो?
क्योंकि मुझे इसकी आदत है।
तुम हमेशा आगे चलती हो और मैं तुम्हारे पीछे चलती हूँ। और मैं इससे तंग आ गई हूँ।
मैं हमेशा आगे नहीं चलती।
हाँ, चलती हो।
यह वह लड़की कह रही है जो अपनी सबसे अच्छी दोस्त को छोड़ कर दनदनाती हुई चली गई।
जेनी वाले हालात से अपने ध्यान हटाने के लिए,
मैं श्री विदर्स और उनकी 26 बिल्लियों पर जासूसी करने चली गई।
दुर्भाग्यवश, मेरे दिमाग़ के अपने इरादे थे।
तुम्हें पता है तुम सब मेरी सबसे अच्छी दोस्त क्यों हो?
क्यों?
क्योंकि तुम हमेशा मेरी बात मानती हो, हमेशा मेरी वफ़ादार रहती हो
और कभी भी डांस क्लास में नहीं जाती हो।
मैं वफ़ादार नहीं रहना चाहती। तुम हमेशा अपनी मरज़ी चलाते हो।
मैं डांस करना चाहती हूँ।
हमें हमेशा तुम्हारी इच्छानुसार चीज़ें क्यों करनी पड़ती हैं?
हाँ।
मैं हमेशा आगे नहीं चलती। चलती हूँ क्या?
मैं ख़ुशी-ख़ुशी जेनी के पीछे जाऊँगी। मैं उसके पीछे कहीं भी चली जाऊँगी।
ख़ैर, किसी पहाड़ से छलाँग नहीं लगाऊँगी।
डांस एक ऐसे पहाड़ की तरह है जेनी के पीछे मैं जिसके ऊपर से नहीं कूदूँगी।
मेरा मतलब, डांस एक ऐसे पहाड़ की तरह है जिसके ऊपर से मैं जेनी के पीछे नहीं कूदूँगी।
जो कि बेहतर भाषा है पर सुनने में अजीब लगता है।
हैलो, हैरिएट।
क्या मैं जेनी से बात कर सकती हूँ?
मुझे नहीं लगता वह तुमसे बात करना चाहती है।
और जो तुमने डांसिंग क्लास में किया, उसके बाद मैं उसे दोष नहीं देती।
ठीक है।
श्रीमती गिब्स मुझे और जेनी को अलग नहीं रख सकती थीं।
हमारी दोस्ती दाँव पर लगी थी।
हमें बात करने की ज़रूरत थी। मुझे अपनी बात उसे समझानी थी,
उसे बताना था कि आगे चलना मुश्किल है पर वह चाहे तो यह कर सकती थी।
वाह। वह सच में बहुत अच्छा डांस कर रही थी।
और कुछ ऐसी तरह से ख़ुश थी जैसा मैंने उसे पहले कभी नहीं देखा था।
मुझे पता था मुझे क्या करना होगा और मेरी वह करने की बिल्कुल इच्छा नहीं थी।
एक, दो, तीन। एक, दो, तीन। एक, दो...
-मिस वेल्श? मुझे लगा मैंने आपसे कहा था... -जो भी हुआ वह मेरा सुझाव था।
जेनी आपकी क्लास खराब नहीं करना चाहती थी। मैंने उससे यह करवाया।
आपने ये कपड़े कैसे पहने हुए हैं?
-आपको उसे दोबारा दाख़िला देना होगा। -नहीं।
कृपया मान जाइए। उसे डांस बहुत पसंद है और वह इसमें बहुत अच्छी है।
मैंने कहा नहीं।
मैं इसके लिए कुछ भी करूँगी।
कुछ भी?
अगर तुम कभी भी कोई सौदा करना चाहो, कभी भी "कुछ भी" शब्द के लिए तैयार मत होना।
कितनी सिलवटें हैं। दोबारा करो।
अच्छी ख़बर यह है, कि अगले दिन श्री डुबोआ ने जेनी को क्लास में वापस आने दिया।
हैलो।
तो यह अच्छा था ना कैसे मैंने श्री डुबोआ को तुम्हें वापस आने के लिए मना लिया, हँ?
मेरा कहने का मतलब था, वह जो पहले हुआ,
मैं उसके लिए माफ़ी चाहती हूँ।
फालतू बातें बंद करोगी?
मेरे हाथों पर कीटाणु आने शुरू हो रहे हैं।
मुझे लगा था माफ़ी माँगने से सब ठीक हो जाता है।
पर शायद यह हमेशा सच नहीं होता।
जब आख़िरकार डांस के कार्यक्रम का समय आया,
मैं विनम्रता से दर्शकों के साथ बैठी और श्री डुबोआ की भाषा में कहूँ तो,
मैंने जेनी का डांस देखने के आनंद के आगे घुटने टेक दिए।
मैंने दस्तानों पर इस्तिरी की थी।
क्या हुआ?
काश तुम वहाँ पर होतीं।
डांसिग स्कूल।
उसके बारे में एकमात्र अच्छी चीज़ यह थी कि उसमें मैरियन सबसे अच्छी नहीं थी।
जेनी थी।
मिस वेल्श, आप मेरे साथ यह डांस करेंगी?
क्या?
जेनी, तुम क्या कर रही हो?
हैरिएट को डांस के लिए पूछ रही हूँ।
मैं नहीं कर सकती। मैं डांस में बहुत बुरी हूँ।
बस एक बार मेरे पीछे-पीछे चलो।
मुझे ख़ुशी होगी।
नहीं! मिस वेल्श, मिस गिब्स। यह सब बंद करो!
श्रीमती वेल्श, श्रीमती गिब्स!
कम से कम वे डांस तो कर रही हैं।
यह तो सच है।
हैरिएट, तुम मेरे पैरों पर पैर रख रही हो।
मैंने तुमसे कहा था मैं इसमें बहुत बुरी हूँ।
अरे, मैं सोच रही थी और मैं एक और कसम खाना चाहती हूँ।
कि अब हम कभी कोई कसमें नहीं खाएँगे?
तुमने मेरे मन की बात पढ़ ली।
मिस हैन्सन! यह क्या कर रही हो?
श्री व्हाइटहेड!
जाने दो। चलो, डांस करो। बस अपने दस्ताने मत उतारना।
ओल गॉली सही कहती थीं।
अगर तुम्हें लेखिका बनना है, तो तुम्हें सब कुछ पता होना चाहिए।
और चाहे मैंने कभी भी डांस करना नहीं सीखा,
मैंने उससे कुछ बेहतर सीख लिया,
कि एक अच्छी दोस्त को पता होना चाहिए कब आगे चलना है और कब पीछे।
उपशीर्षक अनुवादक: मृणाल अग्रवाल